**สมเด็จพระราชินีนาถมาร์เกรเธอที่ 2 แห่งเดนมาร์ก** (เดนมาร์ก: *Margrethe Alexandrine Þórhildur Ingrid*; มาร์เกรเธอ อเล็กซานดรีน ธอร์ฮิลดูร์ อิงกริด; พระราชสมภพ: 16 เมษายน ค.ศ. 1940) เป็นอดีตสมเด็จพระราชินีนาถแห่งเดนมาร์กและกรีนแลนด์ ในฐานะที่เป็นพระราชธิดาพระองค์ใหญ่ในสมเด็จพระเจ้าเฟรเดอริกที่ 9 แห่งเดนมาร์กกับสมเด็จพระราชินีอิงกริดแห่งเดนมาร์ก พระองค์สืบราชบัลลังก์เดนมาร์กหลังจากการเสด็จสวรรคตของพระราชบิดาในวันที่ 14 มกราคม ค.ศ. 1972 จากการสืบราชบัลลังก์ทำให้พระนางทรงเป็นสมเด็จพระราชินีนาถแห่งเดนมาร์กพระองค์แรกนับตั้งแต่รัชสมัยของสมเด็จพระราชินีนาถมาร์เกรเธอที่ 1 แห่งเดนมาร์ก พระประมุขแห่งสแกนดิเนเวียในช่วงปี ค.ศ. 1375 ถึง ค.ศ. 1412 ในยุคสหภาพคาลมาร์ โดยพระองค์เป็นพระมหากษัตริย์ที่ครองราชย์ยาวนานที่สุดในกลุ่มประเทศสแกนดิเนเวีย

สมเด็จพระราชินีนาถมาร์เกรเธอเสด็จพระราชสมภพในปี ค.ศ. 1940 แต่พระนางไม่ทรงเป็นทายาทโดยสันนิษฐานจนกระทั่ง ค.ศ. 1953 เมื่อพระราชบัญญัติว่าด้วยการสืบราชสันตติวงศ์เดนมาร์กได้อนุญาตให้สตรีมีสิทธิสืบทอดราชบัลลังก์ได้ (หลังจากมีความชัดเจนแล้วว่าพระเจ้าเฟรเดอริกไม่ทรงมีรัชทายาทที่เป็นบุรุษ) ในปี ค.ศ. 1967 ทรงอภิเษกสมรสกับอ็องรี เดอ ลาบอร์ด เดอ มงเปอซาและมีพระราชโอรสสองพระองค์คือ เจ้าชายเฟรเดอริก มกุฎราชกุมารแห่งเดนมาร์กและเจ้าชายโจอาคิมแห่งเดนมาร์ก

สมเด็จพระราชินีนาถทรงโปรดงานด้านโบราณคดี และทรงร่วมการขุดค้นทางโบราณคดีในหลายโอกาส ทั้งในอิตาลี อียิปต์ เดนมาร์ก และอเมริกาใต้ พระองค์ทรงมีความสนพระทัยเฉกเช่นเดียวกับพระอัยกาฝ่ายพระราชชนนี คือ สมเด็จพระเจ้ากุสตาฟที่ 6 อดอล์ฟแห่งสวีเดน ที่ทรงใช้เวลาส่วนหนึ่งไปกับการขุดค้นโบราณวัตถุ ใกล้ภูมิภาคอิทรูเรีย ในค.ศ. 1962

ใน ค.ศ. 2022 สมเด็จพระราชินีนาถมาร์เกรเธอที่ 2 ทรงดำรงพระองค์ในฐานะประมุขแห่งรัฐ ที่ทรงรับพระราชอาคันตุกะที่เสด็จเยือนเดนมาร์กอย่างเป็นทางการ 42 ครั้ง และพระนางเองได้เสด็จเยือนต่างประเทศอย่างเป็นทางการใน 55 ประเทศ พระนางและพระราชวงศ์เดนมาร์กก็ได้เสด็จเยือนต่างประเทศหลายครั้ง แรงสนับสนุนราชาธิปไตยเดนมาร์กและยังคงได้รับความนิยมอย่างต่อเนื่องอยู่ที่ร้อยละ 82 เช่นเดียวกับความนิยมในตัวสมเด็จพระราชินีนาถมาร์เกรเธอที่ 2 เอง

ในวันที่ 31 ธันวาคม ค.ศ. 2023 พระนางทรงประกาศระหว่างการพระราชทานพระราชดำรัสวันขึ้นปีใหม่ว่าพระองค์มีพระราชประสงค์ที่จะสละราชสมบัติให้แก่มกุฎราชกุมารเฟรเดอริก พระราชโอรส ในวันที่ 14 มกราคม ค.ศ. 2024 อันตรงกับวันขึ้นครองราชย์ของพระองค์เองเมื่อ 52 ปีก่อน ทั้งนี้ หลังการสละราชสมบัติพระองค์จะยังดำรงพระอิสริยยศสมเด็จพระราชินีนาถ และจะทรงเป็นผู้สำเร็จราชการแทนพระองค์เมื่อสมเด็จพระราชาธิบดีเสด็จพระราชดำเนินเยือนต่างประเทศ

ชีวิตในวัยเยาว์
---------------

สถานที่เสด็จพระราชสมภาพของสมเด็จพระราชินีนาถมาร์เกรเธอที่ 2 ณ พระราชวังเฟรเดอริกที่ 8 ในหมู่พระราชวังอามาเลียนบอร์ก กรุงโคเปนเฮเกน

| พระราชวงศ์เดนมาร์ก |
| --- |
| Royal Coat of Arms of Denmark |
| * **สมเด็จพระราชาธิบดี**สมเด็จพระราชินี
	+ มกุฎราชกุมาร
	+ เจ้าหญิงอิซาเบลลา
	+ เจ้าชายวินเซนต์
	+ เจ้าหญิงโจเซฟิน

---

สมเด็จพระราชินีนาถมาร์เกรเธอที่ 2* เจ้าชายโจอาคิมเจ้าหญิงมารี
	+ เคานต์นิโคไล
	+ เคานต์เฟลิกซ์
	+ เคานต์เฮนริก
	+ เคาน์เตสอะธีนา

---

เจ้าหญิงเบเนดิกเทอสมเด็จพระราชินีอันเนอ-มารี |
| 
พระราชวงศ์ส่วนขยาย |
| * พระราชวงศ์กรีก
 |
| * ด
* ค
* ก
 |

เจ้าหญิงมาร์เกรเธอประสูติเมื่อวันที่ 16 เมษายน ค.ศ. 1940 ณ พระราชวังอามาเลียนบอร์ก กรุงโคเปนเฮเกน เป็นพระราชธิดาพระองค์โตในเจ้าชายเฟรเดอริกและเจ้าหญิงอิงกริด มกุฎราชกุมารและมกุฎราชกุมารีแห่งเดนมาร์ก พระราชบิดาของพระนางเป็นพระราชโอรสในพระเจ้าคริสเตียนที่ 10 แห่งเดนมาร์กกับสมเด็จพระราชินีอเล็กซานดรีน และพระราชมารดาของพระนางเป็นพระราชธิดาพระองค์เดียวในมกุฎราชกุมารกุสตาฟ อดอล์ฟแห่งสวีเดนกับมกุฎราชกุมารีมาร์กาเร็ต เจ้าหญิงประสูติเพียงหนึ่งสัปดาห์หลังจากกองทัพนาซีเยอรมนีได้ทำการยึดครองเดนมาร์กในวันที่ 9 เมษายน ค.ศ. 1940

พระองค์ทรงเข้ารับบัพติศมาเมื่อวันที่ 14 พฤษภาคม ค.ศ. 1940 ณ โบสถ์โฮลเมน กรุงโคเปนเฮเกน เจ้าหญิงมาร์เกรเธอมีพระราชบิดาและพระราชมารดาทูนหัว คือ พระเจ้าคริสเตียนที่ 10 แห่งเดนมาร์ก, เจ้าชายคนุด รัชทายาทแห่งเดนมาร์ก, เจ้าชายแอกเซิลแห่งเดนมาร์ก, พระเจ้ากุสตาฟที่ 5 แห่งสวีเดน, มกุฎราชกุมารกุสตาฟ อดอล์ฟแห่งสวีเดน, แเจ้าชายกุสตาฟ อดอล์ฟ ดยุกแห่งเวสเตร์บอตเติน และ เจ้าชายอาร์เธอร์ ดยุกแห่งคอนน็อตและสตราเธิร์น

เจ้าหญิงทรงได้รับพระนามว่า "มาร์เกรเธอ" ตามพระนามของพระอัยยิกาฝ่ายพระมารดา พระนามว่า "อเล็กซานดรีน" ตามพระนามของพระอัยยิกาฝ่ายพระบิดา และพระนามว่า "อิงกริด" ตามพระนามของพระมารดา ตั้งแต่พระเจ้าคริสเตียนที่ 10 แห่งเดนมาร์ก พระอัยกาทรงดำรงพระราชอิสริยยศเป็นกษัตริย์แห่งไอซ์แลนด์ ทำให้เจ้าหญิงทรงดำรงพระอิศริยยศเป็นเจ้าหญิงแห่งไอซ์แลนด์จนกระทั่งปี ค.ศ. 1944 เจ้าหญิงจึงมีพระนามเป็นภาษาไอซ์แลนด์ตามโบราณราชประเพณี คือ ธอร์ฮิลดูร์ (Þórhildur)(สะกดตามลักษณะตัวอักษร "thorn" ในภาษาไอซ์แลนด์ ที่เที่ยบเท่ากับ "th") 

เมื่อเจ้าหญิงมาร์เกรเธอมีพระชนมายุ 4 ชันษาในปี ค.ศ. 1944 พระขนิษฐาพระองค์แรกประสูติคือ เจ้าหญิงเบเนดิกเทอแห่งเดนมาร์ก ซึ่งต่อมาเจ้าหญิงเบเนดิกเทอทรงอภิเษกสมรสกับเจ้าชายริชาร์ดที่ 6 แห่งไซน์-วิตเกนสไตน์-เบอร์เลบูร์กและบางครั้งทรงพำนักที่เยอรมนี พระขนิษฐาองค์สุดท้องคือ เจ้าหญิงแอนน์-มารีแห่งเดนมาร์ก ประสูติในปี ค.ศ. 1946 ต่อมาได้อภิเษกสมรสกับสมเด็จพระราชาธิบดีคอนสแตนตินที่ 2 แห่งกรีซ และปัจจุบันทรงพำนักอยู่ที่ลอนดอน

ในวันที่ 20 เมษายน ค.ศ. 1947 พระเจ้าคริสเตียนที่ 10 เสด็จสวรรคตและพระราชบิดาของเจ้าหญิงมาร์เกรเธอได้ครองราชบัลลังก์สืบต่อในพระนาม "พระเจ้าเฟรเดอริกที่ 9 แห่งเดนมาร์ก"

รัชทายาทโดยสันนิษฐาน
--------------------

เจ้าหญิงมาร์เกรเธอแห่งเดนมาร์ก (กลาง)ร่วมกับญะมาล อับดุนนาศิร ประธานาธิบดีแห่งอียิปต์(ขวา)และตาฮียะห์ นาศิร ภริยา(ซ้าย) ขณะเสด็จประพาสไคโร ประเทศอียิปต์ ในปี ค.ศ. 1962
เมื่อครั้งประสูติ พระราชวงศ์ฝ่ายหน้าสามารถสืบราชบัลลังก์เดนมาร์กได้เท่านั้น เนื่องจากมีการเปลี่ยนแปลงอย่างต่อเนื่องของพระราชบัญญัติการสืบราชสันตติวงศ์ที่มีการประกาศใช้ในช่วงคริสต์ทศวรรษที่ 1850 เมื่อสายราชสกุลกลึคส์บวร์คได้รับเลือกให้สืบราชสันตติวงศ์ต่อจากราชวงศ์อ็อลเดนบวร์ค ในฐานะที่เจ้าหญิงมาร์เกรเธอไม่มีพระเชษฐาหรือพระอนุชา ได้มีการสันนิษฐานว่าพระปิตุลาของเจ้าหญิงคือ เจ้าชายคนุด รัชทายาทแห่งเดนมาร์ก จะได้สืบราชบัลลังก์เดนมาร์กในวันใดวันหนึ่ง

กระบวนการเปลี่ยนแปลงรัฐธรรมนูญได้เริ่มต้นในปี ค.ศ. 1947 ไม่นานหลังจากพระราชบิดาทรงครองราชบัลลังก์และกลายเป็นที่เข้าใจว่าสมเด็จพระราชินีอิงกริดไม่มีพระประสูติกาลพระบุตรมากไปกว่านี้อีกแล้ว ด้วยกระแสความนิยมในพระเจ้าเฟรเดอริคและพระราชธิดาทั้งสามพระองค์และบทบาทของสตรีในสังคมเดนมาร์กได้ปรากฏเด่นชัดมากยิ่งขึ้น ได้มีการเริ่มต้นกระบวนการที่ซับซ้อนของการเปลี่ยนแปลงรัฐธรรมนูญ ข้อเสนอได้มีการผ่านเข้ารัฐสภาทั้งสองและจากนั้นด้วยการลงประชามติ ที่ซึ่งกำหนดขึ้นในวันที่ 27 มีนาคม ค.ศ. 1953 พระราชบัญญัติว่าด้วยการสืบราชสันตติวงศ์เดนมาร์กฉบับใหม่ได้อนุญาตให้สตรีสามารถสืบราชบัลลังก์เดนมาร์ก ตามที่สิทธิของบุตรหัวปี ซึ่งสตรีสามารถสืบราชบัลลงก์ได้ถ้าหากไม่มีพระเชษฐาหรือพระอนุชา เจ้าหญิงมาร์เกรเธอในขณะนั้นจึงทรงกลายเป็นทายาทโดยสันนิษฐาน

ในวันเฉลิมพระชนมพรรษาครบ 18 พรรษาของเจ้าหญิง ในวันที่ 16 เมษายน ค.ศ. 1958 เจ้าหญิงมาร์เกรเธอทรงได้รับตำแหน่งในสภาองคมนตรีเดนมาร์ก เจ้าหญิงทรงเป็นประธานในการประชุมสภาในช่วงที่พระมหากษัตริย์ทรงติดพระราชกิจ

ในช่วงกลางปี ค.ศ. 1960 เจ้าหญิงทรงร่วมกับเหล่าเจ้าหญิงแห่งสวีเดนและนอร์เวย์ เจ้าหญิงเสด็จเยือนสหรัฐอเมริกาที่ซึ่งรวมทั้งเสด็จเยือนลอสแอนเจลิส รัฐแคลิฟอร์เนีย และเสด็จไปที่พาราเมาต์พิกเจอส์ ที่ซึ่งทุกพระองค์ทรงพบปะกับเหล่าคนดังจำนวนมากรวมทั้ง ดีน มาร์ติน, เจอร์รี ลิวอิส และเอลวิส เพรสลีย์

### การศึกษา

เจ้าหญิงมาร์เกรเธอ ในปี ค.ศ. 1966
เจ้าหญิงมาร์เกรเธอทรงใช้เวลาหนึ่งปีในการเข้าศึกษาที่โรงเรียนนอร์ทฟอร์แลนด์ล็อดจ์ เป็นโรงเรียนประจำสำหรับเด็กผู้หญิงที่แฮมป์เชอร์, อังกฤษ และจากนั้นทรงศึกษาในวิชาโบราณคดีสาขายุคก่อนประวัติศาสตร์ที่เกอร์ตันคอลลีจ, แคมบริดจ์ในช่วงระหว่างปี ค.ศ. 1960 ถึง ค.ศ. 1961 ทรงศึกษาด้านรัฐศาสตร์ที่มหาวิทยาลัยอาร์ฮุสในช่วงระหว่างปี ค.ศ. 1961 และ ค.ศ. 1962 ทรงเข้าศึกษาต่อที่มหาวิทยาลัยปารีสในปี ค.ศ. 1963 และทรงเข้าศึกษาที่วิทยาลัยเศรษฐศาสตร์และรัฐศาสตร์แห่งลอนดอนในปี ค.ศ. 1965 เจ้าหญิงทรงเป็นผู้สนับสนุนและเข้าร่วมสมาคมโบราณวัตถุลอนดอน

เจ้าหญิงมาร์เกรเธอทรงมีความถนัดในภาษาเดนมาร์ก, ฝรั่งเศส, อังกฤษ, สวีเดนและเยอรมัน

### อภิเษกสมรส

เคานท์อ็องรี เดอ ลาบอร์ด เดอ มงเปอซา (ซ้าย) และเจ้าหญิงมาร์เกรเธอ(ขวา) ในค.ศ. 1966
ในวันที่ 10 มิถุนายน ค.ศ. 1967 เจ้าหญิงมาร์เกรเธอทรงอภิเษกสมรสกับนักการทูตชาวฝรั่งเศสคือ เคานท์อ็องรี เดอ ลาบอร์ด เดอ มงเปอซา ณ โบสถ์โฮลเมนในโคเปนเฮเกน อ็องรี เดอ ลาบอร์ด เดอ มงเปอซาได้รับพระอิสริยยศว่า "ฮิสรอยัลไฮเนส เจ้าชายเฮนริกแห่งเดนมาร์ก" (His Royal Highness Prince Henrik of Denmark) เนื่องจากฐานะใหม่ของพระองค์คือเป็นพระราชสวามีในเจ้าหญิงรัชทายาทโดยสันนิษฐานแห่งราชบัลลังก์เดนมาร์ก

เจ้าหญิงมาร์เกรเธอมีพระประสูติกาลพระราชโอรสพระองค์แรกในวันที่ 26 พฤษภาคม ค.ศ. 1968 ตามโบราณราชประเพณี พระมหากษัตริย์เดนมาร์กต้องทรงผลัดกันเลือกพระนามว่า เฟรเดอริก หรือ คริสเตียน เจ้าหญิงยังทรงคงฐานะนี้ไว้ โดยทรงสมมติว่าพระนามของพระนางคือ คริสเตียน และดังนั้นทรงตั้งพระนามของพระราชโอรสพระองค์โตว่า เจ้าชายเฟรเดอริก พระราชโอรสพระองค์ที่สอง ได้รับการตั้งพระนามว่า เจ้าชายโจอาคิม ซึ่งประสูติในวันที่ 7 มิถุนายน ค.ศ. 1969

รัชกาล
------

### สืบราชบัลลังก์

นายกรัฐมนตรีเจนส์ ออตโต คร้าก(ขวา) ประกาศสถาปนาสมเด็จพระราชินีนาถมาร์เกรเธอที่ 2 (ซ้าย) เป็นพระประมุขพระองค์ใหม่ต่อหน้าประชาชน ณ พระราชวังคริสเตียนบอร์ก ในวันที่ 15 มกราคม ค.ศ. 1972
เพียงระยะเวลาอันสั้น หลังจากพระเจ้าเฟรเดอริกที่ 9 มีพระราชดำรัสในวโรกาสวันปีใหม่ของประเทศในช่วงปลายปี ค.ศ. 1971 ถึงต้นปี ค.ศ. 1972 พระองค์ก็ทรงพระประชวร คล้ายไข้หวัด หลังจากเสด็จกลับมาประทับผ่อนคลายอิริยาบถเพียงไม่กี่วัน พระองค์มีพระหทัยวายและทรงถูกนำพระองค์มาที่โรงพยาบาลเทศบาลในวันที่ 3 มกราคม หลังจากการรักษาที่เห็นได้ชัด พระอาการของพระเจ้าเฟรเดอริกทรงทรุดลงในวันที่ 11 มกราคม และพระองค์เสด็จสวรรคตในวันที่ 14 มกราคม 

เจ้าหญิงมาร์เกรเธอทรงสืบราชบัลลังก์เดนมาร์กในฐานะ *สมเด็จพระราชินีนาถมาร์เกรเธอที่ 2 แห่งเดนมาร์ก* และทรงกลายเป็นพระประมุขสตรีพระองค์แรกภายใต้พระราชบัญญัติว่าด้วยการสืบราชสันตติวงศ์ พระนางทรงได้รับการประกาศเป็นสมเด็จพระราชินีนาถ ณ มุขเด็จแห่งพระราชวังคริสเตียนบอร์กโดยนายกรัฐมนตรีเจนส์ ออตโต คร้าก ในวันที่ 15 มกราคม ค.ศ. 1972 โดยนายกรัฐมนตรีกล่าวว่า "พระมหากษัตริย์สวรรคตแล้ว สมเด็จพระราชินีนาถทรงพระเจริญ" (The King is dead, long live the Queen!) สมเด็จพระราชินีนาถมาร์เกรเธอที่ 2 ทรงสละพระอิสริยยศทุกตำแหน่งของอดีตพระมหากษัตริย์พระองค์ก่อน ๆ ยกเว้นพระอิสริยยศในเดนมาร์ก ดังนั้นทรงขนานพระนามว่า โดยพระคุณของพระเจ้า, สมเด็จพระราชินีนาถแห่งเดนมาร์ก (ภาษาเดนมาร์ก : *Margrethe den Anden, af Guds Nåde Danmarks Dronning*) สมเด็จพระราชินีนาถทรงเลือกคติพจน์ประจำรัชกาลว่า 

|  |  |  |
| --- | --- | --- |
| "| ความช่วยเหลือของพระเจ้า ความรักของประชาชน ความแข็งแกร่งของเดนมาร์ก (Guds hjælp, folkets kærlighed, Danmarks styrke) | "|

พระนางมีพระราชดำรัสแก่ประชาชนอย่างเป็นทางการครั้งแรก สมเด็จพระราชินีนาถมาร์เกรเธอที่ 2 มีพระราชดำรัสว่า 

|  |  |  |
| --- | --- | --- |
| "| พระราชบิดาอันเป็นที่รักของข้าพเจ้า พระมหากษัตริย์ของพวกเราเสด็จสวรรคต ภาระทุกอย่างที่พระราชบิดาของข้าพเจ้าทรงแบกรับมานานเกือบ 25 ปีในตอนนี้บ่าของข้าพเจ้าได้แบกรับแทนพระองค์ ข้าพเจ้าของสวดวิงวอนต่อพระผู้เป็นเจ้าให้พระองค์โปรดช่วยเหลือข้าพเจ้าและทรงมอบความแข็งแกร่งที่จะแบกรับมรดกของชาติที่ยิ่งใหญ่ ขอให้ความไว้วางใจที่ได้ทรงมอบให้แก่พระราชบิดาของข้าพเจ้าได้โปรดประทานให้แก่ข้าพเจ้า | "|

### บทบาทตามรัฐธรรมนูญ

สมเด็จพระราชินีนาถมาร์เกรเธอที่ 2 แห่งเดนมาร์กทรงฉลองพระองค์ชาวแฟโร ดวงตราไปรษณียกรรุ่น FR 302 ของบริษัทโพสตา หมู่เกาะแฟโร ในวันที่ 14 มกราคม ค.ศ. 1997
พระราชกรณียกิจหลักของสมเด็จพระราชินีนาถคือ ทรงเป็นตัวแทนของราชอาณาจักรในการเสด็จเยือนต่างประเทศและจะทรงเป็นศูนย์รวมจิตใจของประชาชนทั้งชาติในประเทศ พระนางมีพระราชกรณียกิจในการเสด็จออกรับเหล่าคณะทูตจากต่างประเทศและทรงรับรางวัลและเหรียญเกียรติยศ สมเด็จพระราชินีนาถทรงดำเนินการต่าง ๆ โดยทรงตอบรับคำเชิญที่จะให้พระองค์เสด็จไปเปิดนิทรรศการ, ทรงเข้าร่วมงานเฉลิมฉลองต่าง ๆ, พิธีเปิดสะพานอย่างเป็นทางการ เป็นต้น

ในฐานะที่ทรงเป็นบุคคลสาธารณะที่ไม่ได้รับการเลือกตั้ง สมเด็จพระราชินีไม่ทรงมีส่วนร่วมในพรรคการเมืองและไม่ทรงแสดงความคิดเห็นทางการเมืองใด ๆ แม้ว่าพระนางจะทรงมีสิทธิในการเลือกตั้ง แต่พระนางไม่ทรงทำเช่นนั้นแม้กระทั่งการแสดงพระองค์เข้าข้างฝ่ายหนึ่งฝ่ายใด 

หลังจากการเลือกตั้งที่ซึ่งผู้ดำรงตำแหน่งเป็นนายกรัฐมนตรีไม่ได้รับเสียงข้างมาก สมเด็จพระราชินีนาถจะทรงใช้สิทธิในการ "ดรอนนิงเกอรุนด์" (Dronningerunde, Queen's meeting, การเข้าเฝ้าพระราชินี) ที่ซึ่งพระนางจะทรงพบปะกับหัวหน้าของแต่ละพรรคการเมืองเดนมาร์ก

สมเด็จพระราชินีนาถมาร์เกรเธอที่ 2 ขณะเสด็จโบสถ์บูดอลฟี เมืองอาร์ลบอร์ก ในเดือนพฤษภาคม ค.ศ. 2010
แต่ละพรรคมีทางเลือกที่จะเข้าสู่กระบวนการพระราชวินิจฉัย ซึ่งจะนำไปสู่การเจรจาต่อรองหรือทางเลือกเดียว โดยให้นายกรัฐมนตรีซึ่งดำรงตำแหน่งอยู่ในปัจจุบันได้ดำเนินการรัฐบาลของเขาต่อ ในทางทฤษฎีแต่ละพรรคสามารถเลือกผู้นำของตนเองในพระราชวินิจฉัย พรรคสังคมเสรีนิยมเดนมาร์กได้ทำเช่นนี้ในปี ค.ศ. 2006 แต่มักจะเป็นเพียงหนึ่งในพระราชวินิจฉัยซึ่งได้เลือกนายกรัฐมนตรีรวมก่อนที่จะทำการเลือกตั้ง ผู้นำที่ซึ่งในการประชุมสามารถรักษาเสียงข้างมากในโฟลเกททิงจะได้รับพระบรมราชโองการด้วยการจัดตั้งรัฐบาลใหม่ (มันไม่เคยเกิดขึ้นในประวัติศาสตร์สมัยใหม่ที่ซึ่งพรรคใดพรรคหนึ่งสามารถได้รับเสียงข้างมากด้วยตัวเองได้)

เมื่อจัดตั้งรัฐบาลขึ้น จะได้รับการแต่งตั้งอย่างเป็นทางการจากสมเด็จพระราชินี โดยพิธีการ สมเด็จพระราชินีนาถจะทรงดำรงเป็นหัวหน้ารัฐบาล และพระนางจะทรงเป็นประธานในการประชุมรัฐสภา ซึ่งกระบวนการทางกฎหมายที่ได้รับการผ่านโดยรัฐสภาจะทำการลงนามในกฎหมาย อย่างไรก็ตามในทางปฏิบัติ รัฐสภาเป็นผู้ใช้พระราชอำนาจอย่างเป็นทางการเกือบทั้งหมดของสมเด็จพระราชินีจและพระนางจะทรงมีหน้าที่ทำตามคำแนะนำจากที่ประชุม

นอกเหนือไปจากบทบาทของพระนางในประเทศของพระนางเอง สมเด็จพระราชินียังทรงเป็นพันเอกผู้บัญชาการแห่งกองพันทหารหลวงเจ้าหญิงแห่งเวลส์ เป็นกองพันทหารราบแห่งกองทัพบริติช ตามธรรมเนียมของพระราชวงศ์ของพระนาง

### พระราชพิธีครองสิริราชสมบัติครบ 40 ปี

ในวันที่ 14 มกราคม ค.ศ. 2012 สมเด็จพระราชินีนาถมาร์เกรเธอที่ 2 ทรงจัดพระราชพิธีครองสิริราชสมบัติครบ 40 ปี (Ruby Jubilee) พระราชพิธีนี้ประกอบด้วยขบวนรถม้าและการสัมภาษณ์จากโทรทัศน์จำนวนมาก พระราชอาคันตุกะที่มาร่วมพระราชพิธีนี้รวมทั้ง สมเด็จพระราชาธิบดีและสมเด็จพระราชินีแห่งนอร์เวย์และสวีเดน อดีตสมเด็จพระราชาธิบดีและสมเด็จพระราชินีแห่งกรีซ และประธานาธิบดีแห่งฟินแลนด์ เป็นต้น 

### การสละราชสมบัติ

บทความหลัก: การสละราชสมบัติของสมเด็จพระราชินีนาถมาร์เกรเธอที่ 2 แห่งเดนมาร์ก
ในพระราชดำรัสเนื่องในวันขึ้นปีใหม่ เมื่อวันที่ 31 ธันวาคม ค.ศ. 2023 สองปีหลังพระราชพิธีกาญจนาภิเษก สมเด็จพระราชินีนาถมาร์เกรเธอที่ 2 ทรงประกาศสละราชสมบัติในวันที่ 14 มกราคม ค.ศ. 2024 ซึ่งตรงกับวันครบรอบ 52 ปีการขึ้นครองราชย์ของพระองค์ ทั้งนี้ เจ้าชายเฟรเดอริก มกุฎราชกุมาร ได้สืบราชสมบัติเป็นสมเด็จพระราชาธิบดีเฟรเดอริกที่ 10 ในวันเดียวกัน

พระชนมชีพส่วนพระองค์และความสนพระราชหฤทัย
----------------------------------------

สมเด็จพระราชินีนาถมาร์เกรเธอที่ 2 แห่งเดนมาร์กและเจ้าชายเฮนริก พระราชสวามี ในปี ค.ศ. 2010
ที่ประทับอย่างเป็นทางการของสมเด็จพระราชินีนาถและพระราชสวามีคือพระราชวังอามาเลียนบอร์กในโคเปนเฮเกน และพระราชวังฟรีเดนส์บอร์ก ที่ประทับในฤดูร้อนของทั้งสองพระองค์คือ พระราชวังกราสเต็นใกล้กับชอนเดนบอร์ก เป็นอดีตที่ประทับของพระราชชนนี สมเด็จพระราชินีอิงกริดซึ่งเสด็จสวรรคตในปี ค.ศ. 2000

สมเด็จพระราชินีนาถมาร์เกรเธอที่ 2 ทรงเป็นจิตรกรที่ประสบความสำเร็จ และทรงจัดแสดงภาพวาดฝีพระหัตถ์มากมายในช่วงหลายปีที่ผ่านมา ภาพประกอบของพระนางภายใต้นามแฝงว่า "อินกาฮิลด์ กราธเมอร์" เคยนำมาใช้ประกอบในนวนิยายเดอะลอร์ดออฟเดอะริงส์ฉบับภาษาเดนมาร์กที่ตีพิมพ์ในปี ค.ศ. 1977 และตีพิมพ์ใหม่ในปี ค.ศ. 2002 ในปี ค.ศ. 2000 พระนางทรงใส่ภาพประกอบลงในหนังสือ Cantabile ซึ่งเป็นหนังสือรวบรวมบทกวีที่พระราชนิพนธ์ขึ้นโดยเจ้าชายเฮนริก พระราชสวามี พระนางยังคงประสบความสำเร็จในฐานะนักแปลและทรงมีส่วนร่วมในการแปลนวนิยายเดอะลอร์ดออฟเดอะริงส์ในภาษาเดนมาร์ก ทักษะอื่น ๆ นอกำจากนี้ที่ทรงมีคือการออกแบบเครื่องแต่งกาย ทรงออกแบบเครื่องแต่งกายในคณะบัลเล่ต์หลวงเดนมาร์กในเรื่องA Folk Taleและในปี ค.ศ. 2009 ทรงออกแบบเครื่องแต่งกายให้กับภาพยนตร์เรื่อง "De vilde svaner" (the Wild Swans; ห่านป่า) ของผู้กำกับปีเตอร์ ฟลินธ์ 

สมเด็จพระราชินีนาถมาร์เกรเธอที่ 2 พร้อมด้วยพระบรมวงศานุวงศ์ ทรงโบกพระหัตถ์แก่ประชาชนในวโรกาสเฉลิมพระชนมพรรษา 70 พรรษาในเดือนเมษายน ค.ศ. 2010 จากซ้ายไปขวา: มกุฎราชกุมารี,เจ้าชายเฟลิกซ์,มกุฎราชกุมาร,เจ้าชายคริสเตียน,สมเด็จพระราชินีนาถ,เจ้าชายนิโคไล,พระราชสวามี,เจ้าชายโจอาคิมและเจ้าหญิงอิซาเบลลาพระนางยังทรงออกแบบฉลองพระองค์ของพระนางเองด้วยและเป็นที่รู้จักสำหรับฉลองพระองค์ของพระนางที่มีสีสันและบางครั้งทรงเลือกฉลองพระองค์แปลก ๆ สมเด็จพระราชินีนาถมาร์เกรเธอยังทรงฉลองพระองค์ที่ออกแบบโดยอดีตดีไซนเนอร์ของปิแยร์ บาลเมนคือ อีริค มอร์เทนเซน, จอร์เกน เบนเดอร์, และเบอร์จิเต ทูโลว์ พระนางทรงได้รับการจัดอันดับเป็นหนึ่งใน 50 คนที่สวมชุดได้ดีที่สุดในช่วงวัย 50 ปีขึ้นไปของนิตยสารการ์เดียนในเดือนมีนาคม ค.ศ. 2013

สมเด็จพระราชินีนาถมาร์เกรเธอทรงเป็นผู้สูบบุหรี่จัด และพระนางทรงมีชื่อเสียงจากพฤติกรรมยาสูบของพระนาง อย่างไรก็ตาม ในวันที่ 23 พฤศจิกายน ค.ศ. 2006 หนังสือพิมพ์ บี.ที. ของเดนมาร์กได้รายงานว่ามีประกาศจากสำนักพระราชวังที่ระบุว่าในอนาคตสมเด็จพระราชินีจะทรงสูบบุหรี่เฉพาะในเวลาส่วนพระองค์เท่านั้น

สมเด็จพระราชินีนาถมาร์เกรเธอที่ 2 แห่งเดนมาร์กทรงได้รับแรงสนับสนุนให้ใส่ภาพประกอบในเดอะลอร์ดออฟเดอะริงส์ในช่วงต้นคริสต์ทศวรรษที่ 1970 พระนางทรงส่งภาพทั้งหมดไปให้เจ. อาร์. อาร์. โทลคีน ผู้ซึ่งตกตะลึงเพราะความคล้ายคลึงกันของภาพวาดของพระนางกับแบบของเขาเอง ภาพของสมเด็จพระราชินีนาถมาร์เกรเธอที่ 2 ได้ตีพิมพ์ในฉบับแปลภาษาเดนมาร์ก ซึ่งวาดขึ้นใหม่โดยอีริค ฟราเซอร์ จิตรกรชาวอังกฤษ

พระราชโอรส
----------

สมเด็จพระราชินีนาถมาร์เกรเธอที่ 2 แห่งเดนมาร์กกับเจ้าชายเฮนริกมีพระราชโอรสร่วมกัน 2 พระองค์ได้แก่

|  |  |  |  |  |
| --- | --- | --- | --- | --- |
|   | **พระนาม** | **ประสูติ** | **สิ้นพระชนม์** | **พระวรชายา/พระชายา** **และพระโอรส-ธิดา** |
|  | สมเด็จพระราชาธิบดีเฟรเดอริกที่ 10 แห่งเดนมาร์ก | 196826 พฤษภาคมค.ศ. 1968 | ยังทรงพระชนม์ | อภิเษกสมรส วันที่ 14 พฤษภาคม ค.ศ. 2004 กับ**แมรี เอลิซาเบธ โดนัลด์สัน**มีพระโอรสธิดา 4 พระองค์ ได้แก่เจ้าชายคริสเตียน มกุฎราชกุมารแห่งเดนมาร์กเจ้าหญิงอิซาเบลลาแห่งเดนมาร์กเจ้าชายวินเซนต์แห่งเดนมาร์กเจ้าหญิงโจเซฟินแห่งเดนมาร์ก |
|
|  | เจ้าชายโจอาคิมแห่งเดนมาร์ก | 19697 มิถุนายนค.ศ. 1969 | ยังทรงพระชนม์ | อภิเษกสมรสครั้งที่ 1 วันที่ 18 พฤศจิกายน ค.ศ. 1995 กับ**อเล็กซันดรา คริสตินา มันลีย์**ทรงหย่าในวันที่ 8 เมษายน ค.ศ. 2005มีพระโอรส 2 พระองค์ ได้แก่เจ้าชายนิโคไลแห่งเดนมาร์กเจ้าชายเฟลิกซ์แห่งเดนมาร์กอภิเษกสมรสครั้งที่ 2 วันที่ 24 พฤษภาคม ค.ศ. 2008 กับ**มารี อากัท โอดี กาวาลีเย**มีพระโอรสธิดา 2 พระองค์ ได้แก่เจ้าชายเฮนริกแห่งเดนมาร์กเจ้าหญิงอะธีนาแห่งเดนมาร์ก |
|

เครื่องราชอิสริยาภรณ์
---------------------

สมเด็จพระราชินีนาถมาร์เกรเธอที่ 2 และเจ้าชายเฮนริก พระราชสวามี ขณะเสด็จพระราชดำเนินเยือนวากูร์ หมู่เกาะแฟโร ในวันที่ 21 มิถุนายน ค.ศ. 2005
สมเด็จพระราชินีนาถมาร์เกรเธอที่ 2 และเจ้าชายเฮนริก พระราชสวามี ทรงรับประธานาธิบดีสหรัฐอเมริกาจอร์จ ดับเบิลยู. บุชและลอรา บุช ภริยา ณ พระราชวังฟรีเดนส์บอร์ก ในวันที่ 5 กรกฎาคม ค.ศ. 2005

### เครื่องราชอิสริยาภรณ์เดนมาร์ก

* เครื่องราชอิสริยาภรณ์ช้าง
* เครื่องราชอิสริยาภรณ์แดนเนอโบร ชั้นมหาปรมาภรณ์
* เหรียญที่ระลึกครบรอบ 100 ปีพระบรมราชสมภพสมเด็จพระราชาธิบดีเฟรเดอริกที่ 9
* เหรียญที่ระลึกครบรอบ 100 ปีพระบรมราชสมภพสมเด็จพระราชาธิบดีคริสเตียนที่ 10
* เหรียญที่ระลึกสมเด็จพระราชินีอิงกริด
* เหรียญที่ระลึกครบรอบ 50 ปีวาระที่สมเด็จพระราชินีอิงกริดเสด็จถึงเดนมาร์ก
* Home Guard fortjensttegn
* Home Guard 25-year mark
* เครื่องหมายสันนิบาตพลเรือนรุ่งโรจน์
* เหรียญตราสมาคมกองทุนสำรองเจ้าหน้าที่เดนมาร์ก

### เครื่องราชอิสริยาภรณ์กรีนแลนด์

* เหรียญเกียรติคุณที่ควรค่าแห่งกรีนแลนด์ ชั้นที่ 1

### เครื่องราชอิสริยาภรณ์ต่างประเทศ

* สวีเดน สวีเดน :
	+ เครื่องราชอิสริยาภรณ์เซราฟีม
	+ เหรียญที่ระลึกเฉลิมฉลองสมเด็จพระราชาธิบดีคาร์ลที่ 16 กุสตาฟ ทรงเจริญพระชนมพรรษา 50 พรรษา (ค.ศ. 1996)
	+ เหรียญที่ระลึกพระราชพิธีครองราชสมบัติครบ 40 ปี สมเด็จพระราชาธิบดีคาร์ลที่ 16 กุสตาฟ (ค.ศ. 2013)
	+ เหรียญที่ระลึกกาญจนาภิเษกของกษัตริย์คาร์ลที่ 16 กุสตาฟ
* ญี่ปุ่น ญี่ปุ่น :
	+ เครื่องราชอิสริยาภรณ์อันสูงส่งยิ่งดอกเบญจมาศ
	+ เครื่องราชอิสริยาภรณ์รัตนมงกุฎ ชั้นที่ 1
* โปแลนด์ โปแลนด์ :
	+ เครื่องอิสริยาภรณ์เหยี่ยวขาว
	+ เครื่องอิสริยาภรณ์เกียรติคุณแห่งสาธารณรัฐโปแลนด์ ชั้นที่ 1
* โปรตุเกส โปรตุเกส :
	+ เครื่องอิสริยาภรณ์เจ้าชายเฮนรี ชั้นสายสร้อย
	+ เครื่องเสนาอิสริยาภรณ์นักบุญยากอบและพระขรรค์ ชั้นสายสร้อย
* สเปน สเปน :
	+ เครื่องราชอิสริยาภรณ์ขนแกะทองคำ (ค.ศ. 1985)
	+ เครื่องราชอิสริยาภรณ์พระเจ้าการ์โลสที่ 3 ชั้นสายสร้อย (ค.ศ. 1980)
* ไทย ไทย :
	+ เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ฝ่ายใน) (ค.ศ. 2001)
	+ เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายใน) (ค.ศ. 1965)
* สหราชอาณาจักร สหราชอาณาจักร :
	+ เครื่องราชอิสริยาภรณ์การ์เตอร์
	+ เครื่องราชอิสริยาภรณ์รอยัลวิกตอเรียนเชน
* อาร์เจนตินา อาร์เจนตินา :
	+ เครื่องอิสริยาภรณ์นายพลซาน มาร์ติน ผู้ปลดปล่อย ชั้นสายสร้อย
* ออสเตรีย ออสเตรีย :
	+ เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาดารา (ค.ศ. 1964)
* เบลเยียม เบลเยียม :
	+ เครื่องราชอิสริยาภรณ์เลโอโปลด์ ชั้นสายสร้อย
* บราซิล บราซิล :
	+ เครื่องอิสริยาภรณ์ดาวกางเขนใต้ ชั้นสายสร้อย
* บัลแกเรีย บัลแกเรีย :
	+ เครื่องอิสริยาภรณ์สตารา พลานินา ชั้นสายสร้อย
* ชิลี ชิลี :
	+ เครื่องรัฐอิสริยาภรณ์เกียรติคุณ ชั้นสายสร้อย
* เอสโตเนีย เอสโตเนีย :
	+ เครื่องอิสริยาภรณ์เทอร์รา มาเรียนา ชั้นสายสร้อย
* สหรัฐอาหรับเอมิเรตส์ สหรัฐอาหรับเอมิเรตส์ :
	+ เครื่องราชอิสริยาภรณ์อัลคามาล ชั้นที่ 1
* อียิปต์ อียิปต์ :
	+ เครื่องอิสริยาภรณ์แม่น้ำไนล์ ชั้นที่ 1
* ฟินแลนด์ ฟินแลนด์ :
	+ เครื่องอิสริยาภรณ์กุหลาบขาวแห่งฟินแลนด์ ชั้นประถมาภรณ์ (พร้อมสายสร้อย)
* ฝรั่งเศส ฝรั่งเศส :
	+ เครื่องอิสริยาภรณ์เลฌียงดอเนอร์ ชั้นกร็อง-ครัว
* เยอรมนี เยอรมนี :
	+ เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
* กรีซ กรีซ :
	+ เครื่องอิสริยาภรณ์พระมหาไถ่ ชั้นสายสร้อย
* ราชอาณาจักรกรีซ กรีซ :
	+ เครื่องราชอิสริยาภรณ์นักบุญโอลกาและโซเฟีย ชั้นพิเศษ
* ไอซ์แลนด์ ไอซ์แลนด์ :
	+ เครื่องอิสริยาภรณ์เหยี่ยว ชั้นมหากางเขน (พร้อมสายสร้อย) (ค.ศ. 1973)
* อิหร่าน อิหร่าน :
	+ เครื่องราชอิสริยาภรณ์เพลเอียเดส ชั้นที่ 1
* อิตาลี อิตาลี :
	+ เครื่องอิสริยาภรณ์คุณธรรมแห่งสาธารณรัฐอิตาลี ชั้นสูงสุด
* จอร์แดน จอร์แดน :
	+ เครื่องราชอิสริยาภรณ์ดาราแห่งจอร์แดน ชั้นที่ 1 (พร้อมสายสร้อย)
* สหพันธ์สาธารณรัฐสังคมนิยมยูโกสลาเวีย ยูโกสลาเวีย :
	+ เครื่องอิสริยาภรณ์ดาราแห่งยูโกสลาฟ ชั้นมหาดารา
* ลัตเวีย ลัตเวีย :
	+ เครื่องอิสริยาภรณ์ตรีดารา ชั้นที่ 1
* ลิทัวเนีย ลิทัวเนีย :
	+ เครื่องอิสริยาภรณ์พระเจ้าวีตัวนัสมหาราช ชั้นที่ 1 (ค.ศ. 1996)
* ลักเซมเบิร์ก ลักเซมเบิร์ก :
	+ เครื่องราชอิสริยาภรณ์สิงโตทองแห่งราชวงศ์นัสเซา
* เม็กซิโก เม็กซิโก :
	+ เครื่องอิสริยาภรณ์อินทรีเอสแท็ค ชั้นสายสร้อย (ค.ศ. 2008)
* โมร็อกโก โมร็อกโก :
	+ เครื่องราชอิสริยาภรณ์อูอิสซัม อเลาอุยเต ชั้นที่ 1
* เนเธอร์แลนด์ เนเธอร์แลนด์ :
	+ เครื่องราชอิสริยาภรณ์สิงโตเนเธอร์แลนด์ ชั้นประถมาภรณ์
* เนปาล เนปาล :
	+ เครื่องราชอิสริยาภรณ์เนปาล ประทับ ภาสการา ชั้นที่ 1
* นอร์เวย์ นอร์เวย์ :
	+ เครื่องราชอิสริยาภรณ์นักบุญโอลาฟ ชั้นที่ 1 (พร้อมสายสร้อย)
* โรมาเนีย โรมาเนีย :
	+ เครื่องอิสริยาภรณ์ดาราแห่งโรมาเนีย ชั้นที่ 1 (พร้อมสายสร้อย)
* ซาอุดีอาระเบีย ซาอุดีอาระเบีย :
	+ เครื่องราชอิสริยาภรณ์อับดุลอาซิซ อัล ซาอูด ชั้นสายสร้อย
* สโลวาเกีย สโลวาเกีย :
	+ เครื่องอิสริยาภรณ์กางเขนขาวคู่
* สโลวีเนีย สโลวีเนีย :
	+ เครื่องอิสริยาภรณ์เสรีภาพแห่งสาธารณรัฐสโลวีเนีย ชั้นที่ 1
* แอฟริกาใต้ แอฟริกาใต้ :
	+ เครื่องอิสริยาภรณ์กู๊ดโฮป ชั้นสายสร้อย
* เกาหลีใต้ เกาหลีใต้ :
	+ เครื่องอิสริยาภรณ์มูกูฮวา

พระราชตระกูล
------------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. พระเจ้าคริสเตียนที่ 9 แห่งเดนมาร์ก |
|   |
|   |   |   |   |   |
|
|   | 8. สมเด็จพระเจ้าเฟรเดอริกที่ 8 แห่งเดนมาร์ก |   |
|   |
|   |   |   |   |   |   |   |   |
|
|   | 17. ลูอีเซอแห่งเฮ็สเซิน-คัสเซิล |
|   |
|   |   |   |   |   |
|
|   | 4. พระเจ้าคริสเตียนที่ 10 แห่งเดนมาร์ก |   |
|   |
|   |   |   |   |   |   |   |   |   |   |   |
|
|   | 18. พระเจ้าคาร์ลที่ 15 แห่งสวีเดน |
|   |
|   |   |   |   |   |
|
|   | 9. ลูอีสแห่งสวีเดน สมเด็จพระราชินีแห่งเดนมาร์ก |   |
|   |
|   |   |   |   |   |   |   |   |
|
|   | 19. ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ |
|   |
|   |   |   |   |   |
|
|   | 2. สมเด็จพระเจ้าเฟรเดอริกที่ 9 แห่งเดนมาร์ก |   |
|   |
|   |   |   |   |   |   |   |   |   |   |   |   |   |   |
|
|   | 20. เฟรเดอริค ฟรานซิสที่ 2 แกรนด์ดยุกแห่งแม็คเลนบูร์ก-ชเวรีน) |
|   |
|   |   |   |   |   |
|
|   | 10. เฟรเดอริค ฟรานซิสที่ 3 แกรนด์ดยุกแห่งแม็คเลนบูร์ก-ชเวรีน |   |
|   |
|   |   |   |   |   |   |   |   |
|
|   | 21. เจ้าหญิงออกุสตา รอสแห่งคอสทริกซ์ |
|   |
|   |   |   |   |   |
|
|   | 5. อเล็คซันดรีเนอแห่งเมคเลินบวร์ค-ชเวรีน |   |
|   |
|   |   |   |   |   |   |   |   |   |   |   |
|
|   | 22. แกรนด์ดยุกไมเคิล นิโคเลวิชแห่งรัสเซีย |
|   |
|   |   |   |   |   |
|
|   | 11. แกรนด์ดัชเชสอนาสตาเซีย มิคาอิลอฟนาแห่งรัสเซีย |   |
|   |
|   |   |   |   |   |   |   |   |
|
|   | 23. เจ้าหญิงเซชิลแห่งบาเด็น |
|   |
|   |   |   |   |   |
|
|   | 1. สมเด็จพระราชินีนาถมาร์เกรเธอที่ 2 แห่งเดนมาร์ก |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. สมเด็จพระเจ้าออสการ์ที่ 2 แห่งสวีเดน |
|   |
|   |   |   |   |   |
|
|   | 12. สมเด็จพระเจ้ากุสตาฟที่ 5 แห่งสวีเดน |   |
|   |
|   |   |   |   |   |   |   |   |
|
|   | 25. เจ้าหญิงโซเฟียแห่งนัสเซา |
|   |
|   |   |   |   |   |
|
|   | 6. สมเด็จพระเจ้ากุสตาฟที่ 6 อดอล์ฟแห่งสวีเดน |   |
|   |
|   |   |   |   |   |   |   |   |   |   |   |
|
|   | 26. ฟรานซิสที่ 1 แหรนด์ดยุกแห่งบาเด็น |
|   |
|   |   |   |   |   |
|
|   | 13. วิกตอเรียแห่งบาเดิน สมเด็จพระราชินีแห่งสวีเดน |   |
|   |
|   |   |   |   |   |   |   |   |
|
|   | 27. เจ้าหญิงลูอีเซอแห่งปรัสเซีย |
|   |
|   |   |   |   |   |
|
|   | 3. อิงกริดแห่งสวีเดน สมเด็จพระราชินีแห่งเดนมาร์ก |   |
|   |
|   |   |   |   |   |   |   |   |   |   |   |   |   |   |
|
|   | 28. เจ้าชายอัลเบิร์ต พระราชสวามี |
|   |
|   |   |   |   |   |
|
|   | 14. เจ้าชายอาร์เธอร์ ดยุกแห่งคอนน็อตและสแตรธเอิร์น |   |
|   |
|   |   |   |   |   |   |   |   |
|
|   | 29. สมเด็จพระราชินีนาถวิกตอเรียแห่งสหราชอาณาจักร |
|   |
|   |   |   |   |   |
|
|   | 7. เจ้าหญิงมาร์กาเร็ตแห่งคอนน็อต |   |
|   |
|   |   |   |   |   |   |   |   |   |   |   |
|
|   | 30. เจ้าชายฟรีดิช คาร์ลแห่งปรัสเซีย |
|   |
|   |   |   |   |   |
|
|   | 15. เจ้าหญิงหลุยส์ มาร์กาเร็ตแห่งปรัสเซีย |   |
|   |
|   |   |   |   |   |   |   |   |
|
|   | 31. เจ้าหญิงมาเรีย แอนนาแห่งอัลฮัลท์-เดสเซา |
|   |
|   |   |   |   |   |
|

ดูเพิ่ม
-------

* รายพระนามพระมหากษัตริย์ทั่วโลกเรียงตามวันเสด็จขึ้นครองราชย์

อ้างอิง
-------

* วิกิมีเดียคอมมอนส์มีสื่อเกี่ยวกับ สมเด็จพระราชินีนาถมาร์เกรเธอที่ 2 แห่งเดนมาร์ก

1. ↑  "150 years of the House of Glücksborg". คลังข้อมูลเก่าเก็บจากแหล่งเดิมเมื่อ 2015-12-08. สืบค้นเมื่อ 25 October 2014.
2. ↑  "ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชินีนาถมาร์เกรเธอที่ 2 แห่งเดนมาร์ก" (PDF). คลังข้อมูลเก่าเก็บจากแหล่งเดิม (PDF)เมื่อ 2014-12-31. สืบค้นเมื่อ 2012-04-30.
3. ↑  Scocozza, Benito (1997). *Politikens bog om danske monarker* (1. udg ed.). København: Politiken. pp. 204–205. ISBN 87-567-5772-7. OCLC 57288915.
4. 1 2  Montgomery-Massingberd, Hugh, บ.ก. (1977). *Burke's Royal Families of the World*. MCMLXXVII. Vol. I. London: Burke's Peerage Limited. pp. 62–63. ISBN 0-85011-023-8. OCLC 18496936.
5. 1 2  "Stats- og officielle besøg" [State and official visits]. *Kongehuset* (ภาษาเดนมาร์ก). 2020-08-04. คลังข้อมูลเก่าเก็บจากแหล่งเดิมเมื่อ 2021-06-25. สืบค้นเมื่อ 2021-06-23.
6. ↑  "Statsbesøg til Forbundsrepublikken Tyskland" [State visit to the Federal Republic of Germany]. *Kongehuset* (ภาษาเดนมาร์ก). 2021-09-22. สืบค้นเมื่อ 2021-11-11.`{{cite web}}`: CS1 maint: url-status (ลิงก์)
7. ↑  Stjer, Christian (2012-06-02). "Danskerne er vilde med kongehuset | Voxmeter" (ภาษาเดนมาร์ก). คลังข้อมูลเก่าเก็บจากแหล่งเดิมเมื่อ 2022-10-05. สืบค้นเมื่อ 2021-06-23.
8. ↑  "Dronning Margrethe abdicerer: Træder tilbage 14. januar" [สมเด็จพระราชินีนาถมาร์เกรเธอสละราชสมบัติ: กำหนด 14 มกราคมนี้]. *DR* (ภาษาเดนมาร์ก). 31 December 2023. เก็บจากแหล่งเดิมเมื่อ 31 December 2023. สืบค้นเมื่อ 31 December 2023.
9. ↑  "Those Apprentice Kings and Queens Who May – One Day – Ascend a Throne," *New York Times.* 14 November 1971.
10. ↑  *The Illustrated London News*, vol. 227, Issue 2 (1955), p. 552
11. 1 2  "The Danish Monarchy". คลังข้อมูลเก่าเก็บจากแหล่งเดิมเมื่อ 2010-06-25. สืบค้นเมื่อ 11 May 2010.
12. ↑  "radical royalist: January 2012". 13 January 2012. สืบค้นเมื่อ August 4, 2012.
13. ↑  Bysted A/S. "The Monarchy today – The Danish Monarchy". Kongehuset.dk. คลังข้อมูลเก่าเก็บจากแหล่งเดิมเมื่อ 2015-02-15. สืบค้นเมื่อ 2012-02-03.
14. ↑  "Queen Margrethe II of Denmark marks 40 years on the throne". *BBC News*. Denmark. 12 January 2012.
15. ↑
16. 1 2  "Margrethe and Henrik Biography". Royalinsight.net. 1940-04-16. คลังข้อมูลเก่าเก็บจากแหล่งเดิมเมื่อ 2012-01-30. สืบค้นเมื่อ 2012-02-03.
17. ↑
18. ↑  "The Royal Order of Sartorial Splendor: Flashback Friday: Queen Margrethe's Style". Orderofsplendor.blogspot.com. 2012-01-13. สืบค้นเมื่อ 2012-02-03.
19. ↑  "The 50 best-dressed over 50s". *The Guardian*.
20. ↑  "BBC News". BBC News. 2001-03-23. สืบค้นเมื่อ 2012-02-03.
21. ↑  Gettyimages
22. ↑  Ruby Jubilee in Sweden
23. ↑  Boletín Oficial del Estado
24. ↑  Boletín Oficial del Estado
25. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์แด่สมเด็จพระราชินีนาถมาร์เกรเธอที่ ๒ แห่งเดนมาร์ก เจ้าชายเฮนริก แห่งเดนมาร์ก พระราชสวามี และเจ้าชายเฟรเดอริก มกุฎราชกุมารแห่งเดนมาร์ก เก็บถาวร 2014-12-31 ที่ เวย์แบ็กแมชชีน, เล่ม ๑๑๘, ตอน ๒ข ฉบับทะเบียนฐานันดร, ๘ กุมภาพันธ์ พ.ศ. ๒๕๔๔, หน้า ๑
26. ↑  "Reply to a parliamentary question about the Decoration of Honour" (pdf) (ภาษาเยอรมัน). p. 168. สืบค้นเมื่อ November 1, 2012.
27. ↑  Photos :
Albert II & Margrethe II, Group photo เก็บถาวร 2012-04-25 ที่ เวย์แบ็กแมชชีน
28. ↑  Icelandese Presidency Website เก็บถาวร 2014-12-20 ที่ เวย์แบ็กแมชชีน , Margrethe
29. ↑  Lithuanian Presidency เก็บถาวร 2014-04-19 ที่ เวย์แบ็กแมชชีน, Lithuanian Orders searching form
30. ↑  Official decree, 13/02/2008
31. ↑  Photo เก็บถาวร 2014-06-04 ที่ เวย์แบ็กแมชชีน of the Danish Royal couple with the Slovakian Presidential couple
32. ↑  "Noblesse et Royautes". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-10-21.

* The Queen's Homepage เก็บถาวร 2012-02-07 ที่ เวย์แบ็กแมชชีน
* The Official Website of The Danish Monarchy เก็บถาวร 2013-07-24 ที่ เวย์แบ็กแมชชีน
* Tapestries for HM The Queen of Denmark


| ก่อนหน้า |  | สมเด็จพระราชินีนาถมาร์เกรเธอที่ 2 แห่งเดนมาร์ก |  | ถัดไป |
| --- | --- | --- | --- | --- |
| **สมเด็จพระเจ้าเฟรเดอริกที่ 9** |  |  **สมเด็จพระราชินีนาถแห่งเดนมาร์ก** (14 มกราคม ค.ศ. 1972 – 14 มกราคม ค.ศ. 2024) |  | **สมเด็จพระราชาธิบดีเฟรเดอริกที่ 10** |

| * ด
* ค
* ก
พระมหากษัตริย์เดนมาร์ก |
| --- |
| นีทลิงกา | 

|  |  |
| --- | --- |
| ป. ค.ศ. 916–1042 | 
* (ฮาร์ทาคนุต)
* กอร์มดิโอลด์
* *แฮรัลด์ บลูทูท*
* *สเวน ฟอร์กเบียร์ด* 1
* แฮราลด์ที่ 2
* *คนุตมหาราช* 1
* ฮาร์ธาคนุต1

 |

 |  |
| แฟร์แฮร์ | 

|  |  |
| --- | --- |
| ป. ค.ศ. 1042–1047 | 
* *มักนุส คนดี*

 |

 |
| แอสตริดเซน | 

|  |  |
| --- | --- |
| ค.ศ. 1047–1375 | 
* สเวนที่ 2
* ฮาราลด์ที่ 3
* นักบุญคนุต
* โอลาฟที่ 1
* อีริค คนดี
* นีลส์
* อีริค ผู้น่าจดจำ
* อีริค ลูกแกะ
* สเวน กราเธอ /  คนุตที่ 5 /  วัลเดมาร์มหาราช
* คนุตที่ 6
* วัลเดมาร์ผู้ชนะ /  วัลเดมาร์ยุวกษัตริย์
* อีริคผู้รีดไถเงิน
* อเบล
* คริสตอฟเฟอร์ที่ 1
* อีริค เศษเพนนี
* อีริค เม็นเว็ด
* คริสตอฟเฟอร์ที่ 2 /  อีริค คริสตอฟเฟอร์เซน
* วัลเดมาร์ที่ 3
* คริสตอฟเฟอร์ที่ 2 /  อีริค คริสตอฟเฟอร์เซน
* ช่วงไร้ผู้ปกครอง
* วัลเดมาร์ อัทแทร์ดัก

 |

 |
| ยาลโบ | 

|  |  |
| --- | --- |
| ค.ศ. 1376–1387 | 
* *โอลาฟที่ 2*

 |

 |
| แอสตริดเซน | 

|  |  |
| --- | --- |
| ค.ศ. 1376–1412 | 
* *มาร์เกรเธอที่ 1* 2

 |

 |
| พอเมอเรเนีย | 

|  |  |
| --- | --- |
| ค.ศ. 1397–1439 | 
* *อีริคที่ 7* 2

 |

 |
| พาลาทิเนต-น็อยมาร์ก | 

|  |  |
| --- | --- |
| ค.ศ. 1440–1448 | 
* *คริสตอฟเฟอร์ที่ 3* 2

 |

 |
| อ็อลเดินบวร์ค | 

|  |  |
| --- | --- |
| **สายหลัก**ค.ศ. 1448–1863 | 
* *คริสเตียนที่ 1* 2
* *ฮันส์* 2
* *คริสเตียนที่ 2* 2
* *เฟรเดอริกที่ 1*
* *คริสเตียนที่ 3*
* *เฟรเดอริกที่ 2*
* *คริสเตียนที่ 4*
* *เฟรเดอริกที่ 3*
* *คริสเตียนที่ 5*
* *เฟรเดอริกที่ 4*
* *คริสเตียนที่ 6*
* *เฟรเดอริกที่ 5*
* *คริสเตียนที่ 7*
* *เฟรเดอริกที่ 6*
* *คริสเตียนที่ 8*
* เฟรเดอริกที่ 7

 |
| **กลึคส์บวร์ค**ตั้งแต่ ค.ศ. 1863 | 
* คริสเตียนที่ 9
* เฟรเดอริกที่ 8
* คริสเตียนที่ 103
* เฟรเดอริกที่ 9
* มาร์เกรเธอที่ 2
* เฟรเดอริกที่ 10

 |

 |
| *ตัวเอียง* หมายถึง ทรงเป็นกษัตริย์แห่งนอร์เวย์ด้วย
* 1 ทรงเป็นกษัตริย์แห่งอังกฤษด้วย
* 2 ทรงเป็นกษัตริย์แห่งสวีเดนด้วย
* 3 ทรงเป็นกษัตริย์แห่งไอซ์แลนด์ด้วย
 |

| * ด
* ค
* ก
เจ้าหญิงแห่งเดนมาร์ก |
| --- |
| รุ่นที่ 1 | 
* Anna Sophie, Electress of Saxony
* Frederica Amalia, Duchess of Holstein-Gottorp
* Wilhelmine Ernestine, Electress Palatine
* Ulrika Eleonora, Queen of Sweden

 |  |
| รุ่นที่ 2 | 
* เจ้าหญิงโซเฟีย

 |
| รุ่นที่ 3 | 
* Princess Charlotte Amalie

 |
| รุ่นที่ 4 | 
* Louise, Duchess of Saxe-Hildburghausen

 |
| รุ่นที่ 5 | 
* สมเด็จพระราชินีโซเฟีย มักดาลีนาแห่งสวีเดน
* Wilhelmina Caroline, Electress of Hesse
* Louise, Landgravine of Hesse-Kassel

 |
| รุ่นที่ 6 | 
* Princess Louise, Duchess of Schleswig-Holstein-Sonderburg-Augustenburg
* Juliana, Landgravine of Hesse-Philippsthal-Barchfeld
* Louise, Landgravine of Hesse-Kassel

 |
| รุ่นที่ 7 | 
* Hereditary Princess Caroline of Denmark
* Vilhelmine, Duchess of Schleswig-Holstein-Sonderburg-Glücksburg

 |
| รุ่นที่ 8 | 
* สมเด็จพระราชินีอเล็กซานดราแห่งสหราชอาณาจักร และจักรพรรดินีแห่งอินเดีย
* จักรพรรดินีมารีเยีย เฟโอโดรอฟนาแห่งรัสเซีย (ดักมาร์แห่งเดนมาร์ก)
* เจ้าหญิงไธรา มกุฎราชกุมารีแห่งฮันโนเฟอร์ และดัชเชสแห่งคัมบาร์ลันด์และเทวิอ็อตเดล

 |
| รุ่นที่ 9 | 
* เจ้าหญิงลูอีสแห่งชัมเบิร์ก-ลิพเพอ
* เจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์
* เจ้าหญิงไธรา
* เจ้าหญิงดักมาร์แห่งเดนมาร์ก, นางคัสเตนสคิโอลด์
* อเล็กซานดรา, แกรนด์ดัชเชสปอล อเล็กซานโดรวิชแห่งรัสเซีย\*
* มาเรีย แกรนด์ดัชเชสจอร์จ มิกาอิโลวิชแห่งรัสเซีย\*
* เจ้าหญิงมาร์กาเร็ตแห่งบูร์บง-ปาร์มา

 |
| รุ่นที่ 10 | 
* เจ้าหญิงฟีโอโดราแห่งชัมเบิร์ก-ลิพเพอ
* เจ้าหญิงคาโรลีน-มาทิลเดอแห่งเดนมาร์ก
* เจ้าหญิงอเล็กซานดรีน เคาน์เตสแห่งแคสเทล-แคสเทล
* สมเด็จพระราชินีเฮเลนแห่งโรมาเนีย\*
* เจ้าหญิงไอรีน ดัชเชสแห่งโอสตา\*
* เลดี แคทเธอรีน แบรนด์แรม\*
* เจ้าหญิงยูจีนี ดัชเชสแห่งคาสเตล ดุยโน\*
* เจ้าหญิงโอลกาแห่งยูโกสลาเวีย\*
* เจ้าหญิงเอลิซาเบธ เคาน์เตสแห่งเทอร์ริง-เยทเทินบัค\*
* เจ้าหญิงมารีนา ดัชเชสแห่งเคนต์\*
* เจ้าหญิงมาร์การีตาแห่งโฮเฮนโลเฮอ-ลังเงินบวร์ก\*
* มาร์กราวีนธีโอโดราแห่งบาเดิน\*
* เจ้าหญิงเซซีลี แกรนด์ดัชเชสรัชทายาทแห่งเฮสส์และไรน์\*
* เจ้าหญิงโซฟีแห่งฮันโนเฟอร์\*

 |
| รุ่นที่ 11 | 
* สมเด็จพระราชินีนาถมาร์เกรเธอที่ 2
* เจ้าหญิงเบเนดิกเทอ เจ้าหญิงแห่งไซน์-วิทท์เกนสไตน์-เบอร์เลบวร์ก
* สมเด็จพระราชินีอันเนอ-มารีแห่งกรีซ
* เจ้าหญิงเอลิซาเบธ
* สมเด็จพระราชินีอเล็กซันดราแห่งยูโกสลาเวีย\*
* สมเด็จพระราชินีโซเฟียแห่งสเปน\*
* เจ้าหญิงไอรีน\*

 |
| รุ่นที่ 12 | 
* เจ้าหญิงอเล็กเซีย, นางโมราเลส\*
* เจ้าหญิงเธโอโดรา\*

 |
| รุ่นที่ 13 | 
* เจ้าหญิงอิซาเบลลา
* เจ้าหญิงมาเรีย-โอลิมเปีย\*
* เจ้าหญิงโจเซฟิน
* เจ้าหญิงอะธีนา#

 |
| 
* \*ทรงเป็นเจ้าหญิงแห่งกรีซด้วย
* #ทรงถูกถอดพระอิสริยยศ

 |